[{"text_idx": "#000000", "text": "TLPK annab va\u0308lja toimetiste sarja, mille raamatud ilmuvad u\u0308le aasta."}, {"text_idx": "#000001", "text": "\u201cMo\u0303tte, so\u0303na ja teoga. Valitud artikleid kristliku hariduskogukonna kasvuaastatest 2017-2020\u201d (2020)"}, {"text_idx": "#000002", "text": "Sarja kolmas raamat ilmus oktoobris 2020. Teos sisaldab eelavaldatud artikleid kristliku hariduskogukonna kasvuaastatest 2017-2020. Valitud to\u0308o\u0308d arendavad kaasaegset haridusmo\u0303tet, avavad ka\u0308sitlust kogukondlikkust koolist ja lasteaiast ning arutlevad kristliku haridusasutuse maailmavaate teemadel. Autoriteks on TLPK eestvedajad ja to\u0308o\u0308tajad. Teos jaguneb temaatilisteks u\u0308ldpeatu\u0308kkideks: I haridusest, II kooli pidamisest ja III maailmavaatest. Neist esimesed on raamatu kaante vahel, kolmas aga omaette e-peatu\u0308kk."}, {"text_idx": "#000003", "text": "\u201cPeab julgema ... Artikleid va\u0308a\u0308rtuskasvatusest ja hingeharidusest\u201d (2018)"}, {"text_idx": "#000004", "text": "Sarja teine raamat ilmus oktoobris 2018. Teosesse on koondatud vo\u0303imalikult mitmekesine valik Pille Valgu to\u0308o\u0308dest. Pille oli akadeemik, o\u0303petaja, (va\u0308a\u0308rtus)kasvataja, hingeharija. Raamat toobki va\u0308lja need erinevad tahud tema artiklite kogumikuna. Kellele see raamat on mo\u0303eldud? Ko\u0303igile, kes kasvatavad, harivad vo\u0303i lihtsalt hoolivad inimestest enda u\u0308mber. See on raamat, mis vo\u0303ib kuuluda nii kooli o\u0303ppealajuhataja to\u0308o\u0308lauale kui lapsevanema o\u0308o\u0308kapile. See on raamat, millest ammutada inspiratsiooni ja saada kinnitust."}, {"text_idx": "#000005", "text": "\u201cKool kui va\u0308a\u0308rtuspo\u0303hine kogukond\u201d (2016)"}, {"text_idx": "#000006", "text": "Sarja esimene raamat ilmus Peetri kooli 110. su\u0308nnipa\u0308eval, 2016. a su\u0308gisel. Autoriteks on TLPK eestvedajad ja kooliga seotud inimesed. Tegemist artiklikogumikuga, mis kannab TLPK haridusmo\u0303tet ja ka\u0308sitlust koolist: kool pole pelgalt koht vo\u0303i maja, millel on aknad ja uksed ning millest vo\u0303ib sisse ja va\u0308lja ka\u0308ia, tulla ja minna. Kool on va\u0308a\u0308rtuspo\u0303hine kogukond, mida igapa\u0308evaselt loovad o\u0303pilased, o\u0303petajad ja lapsevanemad."}]